पाएं अपने शहर की ताज़ा ख़बरें और फ्री ई-पेपरडाउनलोड करें
जैसलमेर में कोरोना की दूसरी लहर का संक्रमण पूरी तरह से फैल गया है। पिछले दो दिन से लगातार 600 से ज्यादा पॉजिटिव सामने आ रहे हैं। मंगलवार को जहां 662 पॉजिटिव मरीज सामने आए थे। वहीं बुधवार को 639 पॉजिटिव मरीज सामने आए है। जइसके बाद जिले में अब तक कुल 4 हजार 896 पॉजिटिव आ चुके है। इसमें से अब तक 4 हजार 206 मरीज होम क्वारेंटाइन है। वहीं जवाहर अस्पताल में 65 मरीज भर्ती है। वहीं कोरोना से अब तक करीब 19 मौतें हो चुकी है।
बुधवार को जिले भर में 639 पॉजिटिव मरीज सामने आए है। इसके बाद एक्टिव मरीजों की संख्या 4 हजार 309 पहुंच गया है। गुरूवार को नाचना सीएससी की जांच रिपोर्ट में 64 व्यक्ति संक्रमित पाए गए। नाचना को कंटेनमेंट जोन घोषित कर दिया गया है। कंटेनमेंट जोन घोषित होने के साथ ही दूसरे दिन पुलिस व प्रशासन अलर्ट मोड पर आ गया है। मेडिकल की दुकानों को छोड़कर सभी व्यापारिक प्रतिष्ठान बंद कर दिए गए है।
पुलिस ने बेवजह घूमने वाले 6 लोगों को संस्थागत क्वारेंटाइन कर दिया है। इसके साथ ही वाहनों को भी जब्त करने की कार्रवाई की गई है। पंचायत नाचना की सरपंच तेजल सोनी ने अपील कर सभी को सरकारी गाइड लाइन की पालना करते हुए घरों में रहने की अपील की है। उपखंड मजिस्ट्रेट रमेश सीरवी ने एक आदेश जारी कर जैसलमेर नगरपरिषद क्षेत्र के सूलीडूंगर, पंचायत समिति जैसलमेर क्षेत्र के ग्राम बड़ाबाग एवं पंचायत समिति मोहनगढ़ क्षेत्र के ग्राम काठोड़ी में बढ़ते कोरोना संक्रमित मरीजों को देखते हुए इन क्षेत्रों को माइक्रो कंटेनमेंट जोन घोषित किया है।
उन्होंने धारा 144 के तहत प्रदत्त शक्तियों का प्रयोग करते हुए इन क्षेत्रों में प्रतिबंध लगाया है। सूलीडूंगर में 10 मई तक प्रतिबंध रहेगा। वहीं बड़ाबाग एवं काठोड़ी में 15 मई तक यह प्रतिबंध रहेगा। उपखंड मजिस्ट्रेट द्वारा जारी आदेश के अनुसार इस क्षेत्र में निवासरत समस्त व्यक्ति अपने आवास से बाहर आगमन नहीं करेंगे।
क्षेत्र में चिकित्सा सेवाओं को छोड़कर अन्य व्यवसाय एवं वाणिज्यिक गतिविधियां, प्रतिष्ठान बंद रहेंगे तथा सामूहिक गतिविधियां यथा रैली, जुलूस, सभा एवं समारोह इत्यादि पूर्णतया प्रतिबंधित रहेंगे। इस आदेश की अवहेलना पर नियमानुसार कार्रवाई की जाएगी। गाइडलाइन में दिए गए निर्देशों कि पालना में पुलिस अधीक्षक डॉ अजयसिंह द्वारा जिले के सभी वृत्ताधिकारियों एवं थानाधिकारियों को अपने अपने हल्का क्षेत्र में बेवजह घूमने वालो को संस्थागत क्वारेंटाइन सेंटर में भर्ती करवाने के निर्देश दिए।
जिस पर जिले के विभिन्न थानों द्वारा अपने अपने हल्का क्षेत्र में कार्रवाई करते हुए बेवजह घूमने वाले 35 व्यक्तियों को संस्थागत क्वारेंटाइन सेंटर में भर्ती करवाया गया। जिसमे पुलिस थाना पोकरण द्वारा 4, रामदेवरा 3, सम 4, शहर कोतवाली 5, सांकड़ा 3, खुहडी 7, लाठी 3, सांगड़ 2, मोहनगढ़ 2 व नाचना द्वारा 2 व्यक्तियों को क्वारेंटाइन किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn